CELEX: 62006CA0271
Language: sk
Date: 2008-02-21 00:00:00
Title: Vec C-271/06: Rozsudok Súdneho dvora (štvrtá komora) z  21. februára 2008 (návrh na začatie prejudiciálneho konania, ktorý podal Bundesfinanzhof – Nemecko) – Netto Supermarkt GmbH & Co. OHG/Finanzamt Malchin (Šiesta smernica o DPH — Článok 15 bod 2 — Oslobodenie od dane pri vývoze tovaru zo Spoločenstva — Nesplnené podmienky oslobodenia — Dôkaz o vývoze sfalšovaný kupujúcim — Dodávateľ konajúci so starostlivosťou riadneho obchodníka)

12.4.2008   
            
            
               SK
            
            
               Úradný vestník Európskej únie
            
            
               C 92/4
            
         Rozsudok Súdneho dvora (štvrtá komora) z 21. februára 2008 (návrh na začatie prejudiciálneho konania, ktorý podal Bundesfinanzhof – Nemecko) – Netto Supermarkt GmbH & Co. OHG/Finanzamt Malchin
   (Vec C-271/06) (1)
   
   (Šiesta smernica o DPH - Článok 15 bod 2 - Oslobodenie od dane pri vývoze tovaru zo Spoločenstva - Nesplnené podmienky oslobodenia - Dôkaz o vývoze sfalšovaný kupujúcim - Dodávateľ konajúci so starostlivosťou riadneho obchodníka)
   (2008/C 92/06)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesfinanzhof
   Účastníci konania pred vnútroštátnym súdom
   
      Žalobca: Netto Supermarkt GmbH & Co. OHG
   
      Žalovaný: Finanzamt Malchin
   Predmet veci
   Návrh na začatie prejudiciálneho konania – Bundesfinanzhof – Výklad práva spoločenstva v oblasti DPH, najmä článku 15 bodu 2 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) – Vrátenie DPH pri vývoze tovaru priznané vďaka sfalšovaným dokumentom – Oslobodenie z dôvodu rovnosti
   Výrok rozsudku
   Článok 15 bod 2 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 95/7/ES z 10. apríla 1995, sa má vykladať v tom zmysle, že mu neodporuje, aby členský štát oslobodil od dane z pridanej hodnoty vývoz tovaru z Európskeho spoločenstva v prípade, keď síce podmienky na oslobodenie nie sú splnené, ale zdaniteľná osoba nemohla tento nedostatok zistiť ani so starostlivosťou riadneho obchodníka z dôvodu sfalšovania vývozného dokladu, ktorý predložil kupujúci.
   
      (1)  Ú. v. EÚ C 224, 16.9.2007.